text: Crompars lez la fontaine sist,
   Qui moult très volentiers veïst
   Que aprochie fust la nuis ;
   Car ne li estoit pas deduis
   D'iluec longuement demorer
   Pour sa volenté achever.
   Moult très durement souspiroit
   Clarmondine, et moult s'esmaioit
   Pour ce k'ert seule avoec celui
   Qu'ele doutoit plus que nului ;
   Folio26v 
   Car ne savoit que cil pensoit
   Ne où il mener la vouloit.
   Mais de tant moult bien li cheï
   Que droit à ce point escheï
   Que Crompars fu si deshaitiez
   K'à paines pot ester sor piez ;
   Car, quant on mains garde s'en prent,
   Vient maladie à plusour gent.
  